Pubele de gunoi modificate, în loc de urne, într-o secție de votare din Vrancea. În ce vor introduce votul cei care au cerut urnă mobilă
Alegătorii care se prezintă duminică, 9 iunie, la urne, în comuna Movilița din județul Vrancea, vor fi nevoiți să introducă buletinele ștampilate în pubele de gunoi. Mai mult, cei care nu se pot deplasa în secții și au solicitat urna mobilă nu vor avea parte de aceasta, iar votul exprimat va fi introdus în cutii de pantofi, potrivit reprezentanților Prefecturii Vrancea, care au aflat despre această anomalie în cursul zilei de joi, 6 iunie.